Olles seotud Peterburi õukonnaga ning teenides armees ja laevastikus, õppisid balti aadli liikmed ära vene keele ning võtsid oma kodudes vastu vene külalisi, tuttavaid aadlikke, sõjaväekaaslasi, alates 19. sajandi algusest ka vene teadusmehi ning kirjanikke. Sagedasti tõid balti sakslastest ohvitserid koju kaasa ka oma venekeelseid tentsikuid ning muudki teenijarahvast. Nõnda võib väita, et kahekümnenda sajandi alguseks  oli meie maa valitsev eliit, haritlaskond ning osalt ka linna keskkodanlus suhteliselt hea vene keele oskusega ja mõnevõrra integreeritud vene kultuuriruumi.